PROGRAM PRIPREME ZA ŠKOLU

Dragi roditelji predškolaca,

budući da su Vaši predškolci već u ovo vrijeme trebali biti na testiranju za upis u prvi razred tako smo i mi u vrtiću do sada ostvarili sve zadatke planiranog programa pripreme za školu.

No, s obzirom na novonastalu situaciju: odgodu testiranja i upisa u prvi razred i vrijeme koje imate na raspolaganju sada kada svi uživamo u druženju sa svojim obiteljima želimo iskoristiti ovo vrijeme da Vas informiramo o programu koji smo ostvarili, te da Vam ponudimo neke ideje za aktivnosti koje možete provoditi kod kuće.

Vaše odgojiteljice predškole!

Opća definicija: Spremnost za školu jest onaj minimum razvojnog stupnja koji djetetu omogućuje da primjereno reagira na zahtjeve škole (Lemelin i sur., 2007.)

ŠTO OBUHVAĆA PRIPREMA ZA ŠKOLU

* Vježbe koncentracije
* Poticanje razvoja koncentracije i pažnje npr. kroz igranje društvenih igara
* Razvijanje sposobnosti opažanja i proučavanja; npr. prometnih znakova, uočavanje promjena u prirodi...
* Jačanje pozitivne slike o sebi – samopouzdanja (npr. kroz pomaganje u kućanskim poslovima, pospremanje igračaka, brigu o higijeni; donošenje odluka: što će obući, hoće li popiti čaj ili sok....)
* Stvaranje radnih navika
* Vježbe predčitačkih vještina (*više u nastavku*)
* Aktivnosti za razvoj psihomotornih vještina (igre loptom, skakanje, penjanje, trčanje, vožnja bicikla, samostalno zakopčavanje odjeće i obuće...)
* Vježbe grafomotorike; pravilno držanje olovke uz primjeren pritisak, povlačenje linija od crte do crte
* Poticanje predmatematičkih vještina; mehaničko brojanje do 20, poznavanje boja, pravilno izgovaranje glasova, poznavanje pojma skupa (klasifikacija po boji, obliku, veličini, svojstvu...)
* Poticanje emocionalne i socijalne kompetencije (kontroliranje emocija, razlikovanje prihvatljivog od neprihvatljivog ponašanja, sposobnost nošenja sa frustracijama, sklapanje prijateljstva

Predčitačke vještine

Dijete pri polasku u školu ne mora znati čitati i pisati, ali treba imati razvijene predčitačke vještine što doprinosi dobrom usvajanju čitanja u školi.

Predčitačke vještine obuhvaćaju:

* Rastavljanje riječi na glasove
* Prepoznavanje prvog i zadnjeg slova u riječi
* Slaganje, prepoznavanje rime
* Spoznaju o povezanosti glasa i slova
* Spajanje glasova u riječ
* Prepoznavanje riječi na temelju slogova
* Nabrajanje riječi koje započinju određenim slogom

*Aktivnosti koje možete provoditi s djecom kod kuće(bitno je da budu spontane i bez prisile te vašem djetetu zabavne jer kroz (zabavnu) igru dijete najviše uči i to za cijeli život):*

*\*Pričanje priče prema slikama:*

<http://www.pjesmicezadjecu.com/za-male->znalce/ispricaj-pricu.html

\*Razvrstavanje- razvrstavati se može po više kriterija, npr. po boji, materijalu, svrsi predmeta.

Možete s djecom razvrstavati kocke po boji, pribor za jelo možete razvrstavati po vrsti i materijalu: plastični, metalni.

Dodatno možete razvstavati i grupirati npr. pronađi dvije crvene kocke, četiri plastične vilice...



\*Igra pamćenja -u neku kutijicu stavite 5 – 7 djetetu poznatih predmeta, dijete neko vrijeme promatra predmete, zatim uklonite jedan predmet dok dijete ne gleda, nakon toga treba uočiti koji predmet nedostaje.

Predmete i broj možete mijenjati i učiniti igru zanimljivijom.



\*Nizanje potiče razvoj koncentracije i uočavanje redoslijeda.

Npr. postavite na stolić jednu jabuku i jednu naranču. Zadatak im je uočiti što slijedi poslije jabuke.

Možete nizati autiće, bombone, različite geometrijske likove, iste oblike različitih boja.



NASTAVI NIZ

\*Slaganjem igračaka u djetetovoj sobi po

veličini – od najmanje do najveće na

jednostvan način usvajate

pojam serijacije.

\*Preslikavanje oblika npr. prerežete sliku iz novina na pola i djetetu date polovicu, a ono treba nacrtati drugi dio slike



\*Uspoređivanje količine, dužine i veličine. Npr. pronađi najmanju slamku, pronađi štapiće iste veličine. Iskoristite kuhinjsku vagu na kojoj djeca mogu uspoređivati težinu različitih predmeta.



\*Prostorni odnosi na papiru i u realnom prostoru su iznimno važni. Igre su jednostavne: stavi ruke ispred sebe, stavi na glavu...;

Izaberite neki predmet, igračku i krenite u igru s djetetom.Djetetu postavite zadatak na način da mora odabrani predmet staviti npr. na stol, ispod stola, iza stolice, ispred stolice… Tom igrom dijete usvaja prostorne odnose (ispred – iza, lijevo – desno, gore – dolje, iznad – ispod…)



\*Lijevo-desno; gore-dolje



<http://www.zlatnadjeca.com/2011/04/radni-listovi-za-predskolce.html>

\*Geometrijski likovi: nacrtaj i imenuj, konstruirajte ih od plastelina, meke žice, štapića ili kartona



\*Za poticanje suradnje i igre u paru, poštovanje pravila, a i za vizualno grupiranje predmeta koriste nam društvene igre „Čovječe ne ljuti se“ i „Domino“.



\*Djecu možemo potaknuti na usvajanje pojma broja i na brojanje sljedećim igrama: brojanje predmeta po kući, brojanje sa zadacima i povezivanje sa simbolom broja, igrama s čepovima, kuglicama, bombonima, autićima...



\*Organizirajte potragu za blagom sa zadacima ili napravite upute za izradu palačinki. Potaknut će djecu da slijede upute po koracima.

****

**\*Sve društvene igre**, osim usvajanja predmatematičkih vještina, potiču djecu na suradnju, upravljanje svojim emocijama i zbog toga iskoristite obiteljska druženja upravo za društvene igre!

*\*Vježbe za finu motoriku:*

**

**

**

*\*Vježbe za razvoj grafomotorike:*

*-nizanje slamki na špagu,*

*-crtanje po pijesku ili brašnu*

*-nizanje perli na konac*

*-igre vodom, brašnom – prelijevanje vode, presipanje brašna iz posude u posudu*

*-rezanje i presavijanje papira*

*-modeliranje plastelinom*

*-slaganje puzzli ili kocki*

*-slikanje prstima, kistom, crtanje kredom, pastelama po raznim površinama*

**

<http://www.zlatnadjeca.com/2011/07/grafomotoricka-vjezbenica.html>

<http://zlatna-djeca.blogspot.com/p/radni-listovi.html>

## \*EDUKATIVNE APLIKACIJE ZA DJECU:

\*Aplikacije iz serije “[Sunčica](https://play.google.com/store/apps/developer?id=32bita+d.o.o.)” hrvatske tvrtke 32bita. Obuhvaćaju cijeli niz aplikacija za učenje čitanja, brojanja, prepoznavanja predmeta i povezivanja predmeta i slova. Kako je namijenjena vrtićkoj i predškolskoj dobi, onim starijima će vjerojatno brzo dosaditi. No, oni mlađi će objeručke prihvatili lik “Sunčice” i njenu pomoć u učenju.



**\*Pamtilica**– Fonološka svjesnost  jedna  je od najvažnijih vještina koja mora biti dobro razvijena prije polaska u školu. Upravo ova aplikacija namijenjena je poticanju predvještina čitanja, a mogu je koristiti djeca predškolske dobi koji pokazuju interes za ovladavanje vještinama čitanja.



**\*Domino brojalica**– Cilj ove aplikacije je poticanje razvoja rane matematičke pismenosti. Preduvjet za shvaćanje osnovnih računskih operacija je poznavanje količine, usvajanje pojma i značenja broja, povezivanje vizualnog simbola i količine te znamenke (brojke).  Kroz ovu aplikaciju djeca usvajaju i druge važne matematičke predvještine kao što su razlikovanje pojmova malo-puno, jednako. Aplikacija je namijenjena djeci predškolske dobi.



\*Aplikacija **ICT-AAC Glaskalica** pomaže pri savladavanju fonološke svjesnosti koja predstavlja jednu od osnovnih predvještina čitanja. U tom smislu uključuje prepoznavanje prvog, zadnjeg ili svih glasova riječi. Kako bi se omogućilo postepeno učenje, aplikacija zadatke razlikuje prema složenosti riječi.



*Izvori: Od jaslica do škole/ T. Mašković, D. Droždan, M. Sokač, M. Josić/Pintera grupa, Sveta Nedjelja/kolovoz, 2018.;*

*razne internet stranice*